Fésűs Nelly saját anyatejéből készített desszertet
A színésznő két hete adott életet kislányának, tejéből pedig különleges meglepetést készített párjának.
Fésűs Nelly október 6-án adott életet második gyermekének, Elza Zorkának, így ismét a kismamák életét éli. Az ezzel járó élettani folyamatoknak köszönhetően azonban nem csak újszülöttjét táplálja, ugyanis anyatejéből süteményt készített, ezzel viccelte meg kedvesét.

Amint kiderült a turpisság, Vajtó Lajos rohant a mosdóba, szemmel láthatóan nem értékelte túlságosan az ételkülönlegességet. Később aztán elmondta, hogy igazából nem volt olyan rossz.

“Én viccből azt mondtam, hogy savanyú volt a tej, de mi a kedvesemmel állandóan élcelődünk és köszörüljük egymáson a torkunkat, így hát próbáltam utalni az életkorára, hogy esetleg a tejnek a szavatossági ideje lejárt. Egyébiránt el tudom mondani, hogy aki még nem kóstolta, nyugodtan tegye, mert nagy baj nem lesz belőle. Olyan, mint a nagyon-nagyon cukrozott tej” – mesélte Nelly párja az Aktívnak.
Light